CELEX: 62016TN0871
Language: hr
Date: 2016-12-08 00:00:00
Title: Predmet T-871/16: Tužba podnesena 8. prosinca 2016. – Spliethoff’s Bevrachtingskantoor protiv INEA-e

3.4.2017   
            
            
               HR
            
            
               Službeni list Europske unije
            
            
               C 104/48
            
         Tužba podnesena 8. prosinca 2016. – Spliethoff’s Bevrachtingskantoor protiv INEA-e
   (Predmet T-871/16)
   (2017/C 104/68)
   Jezik postupka: engleski
   
      Stranke
   
   
      Tužitelj: Spliethoff’s Bevrachtingskantoor BV (Amsterdam, Nizozemska) (zastupnik: Y. de Vries, odvjetnik)
   
      Tuženik: Izvršna agencija za inovacije i mreže (INEA)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi tuženikovu odluku od 17. srpnja 2015. kojom se odbija tužiteljev prijedlog u vezi s pozivom na dostavu ponuda u okviru Instrumenta za povezivanje Europe i na temelju višegodišnjeg programa rada usvojenog u 2014.;
            
         
               —
            
            
               naloži tuženiku donošenje nove odluke o tužiteljevom prijedlogu s obzirom na presudu Općeg suda na koju se poziva u tužbi u roku od tri mjeseca od datuma presude;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog koji se temelji na očitoj pogrešci u ocjeni tužiteljevog prijedloga.
               
                           —
                        
                        
                           Tužitelj navodi razloge zašto je, prema njegovom mišljenju, manjkava tuženikova ocjena prema kojoj tužiteljev prijedlog ne zadovoljava uvjete za dodjelu u pogledu značaja, utjecaja i kvalitete.
                        
                     
         
               2.
            
            
               Drugi tužbeni razlog koji se temelji na povredi načela jednakog postupanja.
               
                           —
                        
                        
                           Tužitelj navodi razloge zašto je, prema njegovom mišljenju, tuženik izveo pogrešan zaključak o razlici između prijedloga koji se odnosi na tehnologije za smanjenje emisija i sličnih prijedloga njegovih konkurenata koji su odabrani za financiranje.